Ҭаҭиеи, Ҭамари, Еленеи Европа аҿартә чемпионат аҿы аҧхьахәтә ҭыҧқәа ааныркылеит. Жәыргьыҭтәи аӡҕабцәа рыхҩыкгьы рспорттә ҭоурыхқәа еиҧшуп. Абокс иахьатәи рыҧсҭазараҿы ахадаратә ҭыҧ ааннакылоит, ҳаҧхьаҟа занааҭс иалырхыр ауеит. Аспорт ари ахкы бзиа ирбан, аҽазыҟаҵра иалагеит, уажәазы аспорт рыҧсҭазаараҿы зегьы реиҳа бзиа ирбо усуп. Убри аҟынтә, аӡынразы, хәылбыҽхан, асааҭ ааба рзы, ианыхәлоу, ианхьшәашәароу, имаашьакәа, аҧхарра ахьыҟам азал ашҟа ицаны, рҽазыҟарҵоит.
Ҷыдала еиҿкаау аринг аҿы рымчқәа рҧышәоит, рҭаҷкәымқәа рыла разыҟаҵаҩ инапсыргәыҵа иасуа, ақырҭуа уаажәларраҿы ишьақәгылоу астереотип арбгара иаҿуп. Иара убас, рыкәша - мыкәша иҟоу ауаа агәра ддыргар рҭахуп абокс дара ишырусу.
Ҭаҭиа Букиа
Ҭаҭиа 14 шықәса лхыҵуеит. Шықәсыки бжаки роуп иҵхьоу аҽазыҟаҵара далагеижьҭеи, абри аамҭа кьаҿ иалагӡаны, жәа медалк лоухьеит. Урҭ рҟынтәи зегьы реиҳа ихадоуп Европа ачемпионат аҿы илгаз араӡнытә медал. Уи ҵыҧх ауп ианыҟалаз. Усҟан ирландиатәи украинатәи аспортсменцәа дыриааит, аха, афинал аҿы англыз ӡҕаб дылҧылан, даҵахеит.
"Сара саб ибзоуралоуп абокс ашҟа аныҟәара сшалагаз. Сад дкомиссарын, саргьы абри азанааҭ сымазар сҭахын, иара сиеиҧшзар сҭахын. Убри аҟынтә, ахацәа рспорт иаҳа сазҿлымҳан, абокс салаларц сыӡбеит", - илҳәеит Ҭаҭиа "Лаивпресс" акорреспондент данлацәажәоз.
Аханатә, лҭаацәа уамашәа ирбеит лара абри аҩыза аӡбара ахьлыдылкылаз. Аха, абокс занааҭс иалысхуеит ҳәа анылҳәа, даргьы мап рымкит. Лыкәша -мыкәша иҟоу ауаагьы лара абокс дахьалалаз уамашәа ирбеит, аха, уи амшала ҽакала илыхәаҧшуа иаламгеит.
Раҧхьатәи ақәҿиареи ахьтәы медали ирласӡаны илоуит. Уи Сенаки имҩаҧгаз аицлабрақәа рҿы иҟалеит. Уи анеҩс, Қырҭтәылеи уи анҭыҵи, еиуеиҧшым аицлабрақәа рҿы иҵегьы 9 медалк лгеит. Арҭ амедалқәа рҟынтәи акызаҵәык араӡнытәиуп, егьырҭ зегьы ахьтәы медалқәа роуп.
"Абокс ауп сара сзы зегьы реиҳа ихадоу. Уи сарҭынчуеит. Ҳаҧхьаҟагьы уи ауп занааҭс иалсхуа. Абри аус аҿы схы аасырҧшит ҳәа сгәы иаанагоит", - илҳәеит Ҭаҭиа.
Марио Пиузо иҧҵамҭақәа бзиа илбоит, аамҭа анлымоу ашәҟәқәа дрыҧхьоит. Аха, зны-зынла ауп абри аҩыза алшара анлымоу. Ашкол, аҽазыҟаҵарақәа, аицлабрақәа - абас ауп абоксиор ӡҕаб дшынхо.
Лгәы ишаанаго ала, абокс аӡҕабцәагьы ирнаалоит, аха, лара лгәаанагара иақәшаҳаҭым ауаа рацәоуп.
Ҭамар Самелиа
14 шықәса зхыҵуа Ҭамар Самелиагьы, Ҭаҭиа леиҧшҵәҟьа, лыҧсҭазаара зегьы абокс ишазылкуа лдыруеит. Ишылҳәаз ала, абокс ауп лыҧсҭазаараҿы зегьы реиҳа ихадоу. Лажәа кьаҿуп, аха, уезгьы, дыҧхашьа - ҧхаҵо, зегьы реиҳа ихадоу лҳәеит - дкарахаанӡа боксла аисра лҭахуп, лхы данақәиҭугьы уи ада акгьы лҭахӡам.
8 мза раҧхьа, лан, раҧхьаӡа акәны аспортзал ашҟа дналгеит. Башьа хәыҷы аҽазыҟаҵара дшаҿу ббап ҳәа лалҳәеит. Ҭамар изныкымкәа мап лкит, аха, аҵыхәтәаны, лан лаҳаҭыр баны дцан, убри инаркны абокс даҿынҵәаауеит.
"Сара абокс салаларц аӡәгьы иҭахӡамызт, зегьы раҵкыс санду илҭахӡамызт, избанзар уи аӡҕаб илусым ҳәа ргәы иаанагон, аха, нас, гәыкала ишысҭаху анырба, азин сырҭеит", - иаҳзеиҭалҳәоит Ҭамар.
Лҩызцәа лара лыӡбара ргәаҧхеит. Аханатә иџьаршьеит - аӡҕаби абокси еинаалом ҳәа, аха, иахьа ҽакала ргәы иаанагоит, лықәҿиарақәа иреигәырҕьоит.
Ишылҳәаз ала, лара ари аспорт ахобби аҳасаб ала акәӡам дшазныҟәо, занааҭс иалылхыр лҭахуп.
Раҧхьатәи аиааира лгеит Жәыргьыҭ имҩаҧысуаз жәларбжьаратәи атурнир аҿы. Ҵыҧх, Европа ачемпионат аҿы аџьазтә медал лгеит. Усҟан хымз заҵәы ракәын иҵуаз аҽазыҟаҵара далагеижьҭеи, аринг аҿы ақәгылара аганахьала изакәызаалак ҧышәак лымамызт.
Ҭамар лгәы ишаанаго ала, аспорт аҿы аӡҕабцәеи аҷкәынцәеи еилых рымам. Ишылҳәаз ала, аҷкәынцәа излоу аспорт хкқәа рҿы аӡҕабцәагьы лбоит, убри азоуп абас лгәы изаанаго.
Лара 3 медалк лгахьеит. Ахьтәы 2 меалки аџьазтә медалки.
Елене Ҭодуа
Елене лҭоурыхгьы Ҭаҭиеи Ҭамари рҭоурыхқәа иреиҧшуп. Лашьа дшыхәыҷыз абокс ашҟа аныҟәра далагеит, рҭаацәараҿы аспорт ари ахкы ҷыдала иргәаҧхоит. Абри зегьы лара лзы анырра аиун, шықәсык аҧхьа аҽазыҟаҵара далагарц лыӡбеит. Убри ашьҭахь, абокс сыҧсҭазаара исзалхуам ҳәа лҳәеит. Аҩызцәа ҿыцқәа, еиуеиҧшым ахҭысқәа, алагылазаара ҿыц - аспорт аӡҕаб қәыҧш лыҧсҭазаара ашҟа имаҷымкәа аиҭакрақәа аланагалеит.
14 шықәса роуп илхыҵуа, аха, Европа ачемпионат аҿы аџьазтә медали, Қырҭтәыла ачемпионат аҿы ахьтәы медали лгахьеит.
"Сҭаацәара аспорт даараӡа бзиа ирбоит, убри аҟынтә, иаразнак исықәшаҳаҭхеит. Сыкәша - мыкәша џьоукы ирҳәон абокс аӡҕаб илтәым ҳәа, аха сара уи сақәшаҳаҭым", - иҳалҳәеит Елена.
Лҩызцәа илықәгәыҕуеит. Лассы - лассы иларҳәоит - бара боуп ҳзыхьчаша, бара ббоксиоруп, ҳбықәгәыҕуеит ҳәа. Аҧсҭазаараҿы знык абокс амаана лхы иалырхәит, сдыргәаан, аҭак рысҭеит ҳәа лҳәеит.
Елене хықәкыс илымоуп Европеи, адунеи, егьырҭ жәларбжьаратәи атурнирқәеи рҿы аиааира агара. Макьана 4 медалк мацара ауп илымоу – ахьтәы 3 медалки аџьазтә медалки. Аха, Ҭаҭиеи Ҭамари дреиҧшымкәа, аспорт лара лыҧсҭазаараҿы ахобби аҳасаб мацарала иаанхоит. Ҳаҧхьаҟа занааҭс иалылхуа макьана илымӡбацт. Уаанӡа лкумир ҳәсақәа - Шелдии Ҳамери дреиҧшзар лҭахуп.
Лхы данақәиҭу, бжеиҳарала, ажанрла еиуеиҧшым афильмқәа дрыхәаҧшуеит.
Аҳәсатә бокс Жәыргьыҭ ақалақь аҿы
Жәыргьыҭ аҳәсатә бокс иҟоижьҭеи ҩышықәса ҵуеит. Иахьа, абра, аспорткомплекс азал аҿы 20ҩык аӡҕабцәа рҽазыҟарҵоит. Урҭ рҟынтәи зегьы иреиҵбу фышықәса лхыҵуеит, зегьы иреиҳабацәоу 14-15 шықәса. Дара Гига Ҭодуа иазыҟаиҵоит. Азыҟаҵаҩ агәра ганы дыҟоуп абокс, раҧхьа иргыланы, аӡҕабцәа ишырусу:
"Уаҵәи уаҵәашьҭахьи арҭ аӡҕабцәа рызҳауеит. Аҽазыҟаҵара иаҿу аӡҕабцәа, ҩнуҵҟала изҩыдоуп. Урҭ рхылҵгьы ишаҧу ала ирааӡоит, ақырҭуаа ишҳақәнагоу ала. Ас еиҧш иҟоу аҿар ҳамазароуп".
Дара аҽазыҟаҵара иахьаҿу азал аҿы аспорт егьырҭ ахкқәа рзгьы аҿар рҽазыҟарҵоит, аха акарате, абокс, мамзаргьы амҵәышәампыл азы зҽазыҟазҵо аӡҕабцәа уи рҧырхагам.
Аҧыза-министр Гьаргь Гахариеи аҭыҧантәи анапхгареи азыҟаҵаҩ ажәа ирҭеит абокс азы хазы азал шеиҿыркаауа азы.
Жәабран азы Қырҭтәыла ачемпионат мҩаҧысраны иҟоуп. Анеҩс, арҭ аӡҕабцәа, еиҭах Европаҟа идәықәлоит.
Ари aмaтериaлқәa
09:58 / 24.10.2021
Наҭиа Гаделиа - Адунеи ачемпионс дҟалеит [афото]
Аспорт
Мышқәак раҧхьа, аштангист ӡҕаб Наҭиа Гаделиа Саудтәи Аравиа имҩаҧысуаз адунеи ачемпионат аҟынтә илызгәакьоу жәыргьыҭтәи ақыҭа Риҟеҟа дхынҳәит адунеи ачемпион атитул ала. Лшьамхаҿы атравма шлымазгьы, Наҭиа лхықәкы налыгӡеит. Аспортсмен ӡҕаб лазыҟаҵаҩгьы лызгәыбылцәагьы агәырҕьара ду рзаалгеит.
Қырҭтәылеи Европеи рчемпион адунеи ачемпионат аҿы 17 шықәсанӡа зхыҵуа аспортсменцәа рыгәҭа қәҿиарала дықәгылеит - ашьҭқәыцәаараҿы 85/88/91 кьылала араӡнытә медал лгеит. Ирҭрысны ашьҭыхраҿы 108/113/117 кьыла шьҭыхны, ахьтәы медал лгеит. Ҩ-хкык рыла аицлабраҿгьы 208 кьыла шьҭыхны, ахьтәы медал лган, адунеи ачемпионат аҿы Қырҭтәыла хьыӡрашәа дырҳәаратәы иҟалҵеит. Убри адагьы, аштангист ӡҕаб ашьҭқәыцәаареи ҩ-хкык рыла аицлабреи рҿы 4 – 4 кьыла рыла Қырҭтәыла арекорд еиҕьалтәит.
Ишылҳәо ала, аиааира ашьҭахь, лара илзымдыуаз ауаа рҟынтәи илоуз абзиареи ажәа хаақәеигәызҭаҵагас илзыҟалан, иаҳа еиҕьны аҽазыҟаҵара далагоит. Аспортсмен ӡҕаб ишылҳәаз ала, уажәазы лара лзы аҵакы хада амоуп 2022 шықәсазы ибзианы аҽазыҟаҵара, избанзар ҳаҧхьаҟа имаҷымкәа жәларбжьаратәи атурнирқәа лзыҧшуп.
„Зеиҧшҟамлац ала амотивациа ду сымоуп. Арҭ ауаа еснагь агәахәара рзаагара сҽазыскуеит“, - илҳәеит Наҭиа.
Лара зегьы раасҭа бзиа илбо ақәыҧшылараҿы, Риҟетәи аспорттә зал аҿы есымша лҽазыҟалҵоит, лазыҟаҵаҩ хада Бежан Ҷиҷинаӡе илиҭо адҵақәа зегьы ишахәҭоу ала иналыгӡар лҭахуп.
„Абри азал аҟынтәи ауп зегьы шалагаз, сазыҟаҵаҩ Бежан Ҷиҷинаӡе ибзоурала. Аброуп раҧхьатәи ашьаҿақәа ахьыҟасҵаз, анеҩс, амилаҭтә аизгашҟа сыргеит, аха, зегьы иреиҕьу сцәаныррақәа абри азал иадҳәалоуп. Абрахь санаауа, еснагь гәыкала сгәырҕьоит, исылшо зегьы ҟасҵар сҭахуп“, - иҳалҳәеит Наҭиа Гаделиа.
Лара адунеи ачемпионс дҟалеит жьҭаара 11 рзы, Баҭым иҟалаз арыцҳара амшала Қырҭтәыла алахьеиқәҵаратә мшы анрылаҳәаз. Наҭиа абри арыцҳара даараӡа лгәы иалсит, лиааира иҭахаз ауаа рҭаацәарақәа ирзылкит.
Риҟетәи аштангатә школ аҵаҩцәа рҟынтәи лара лымацара лакәӡам Саудтәи Аравиа имҩаҧысуаз ачемпионат аҿы ақәҿиара зауз. Аштангист Гурам Векуа араӡнытә 3 медалк игеит, Николоз Асарҭиа аџьазтә медалки араӡнытә 2 медалки игеит. Дара авице-чемпионцәаны иҟалеит.
Азыҟаҵаҩ хада Бежан Ҷиҷинаӡе иҵаҩцәа ироуз алҵшәақәа игәаҧхоит. Иара иҵаҩцәа абри аҩыза ақәҿиарақәа ахьроуз уамашәа имбеит, избанзар, аҵыхәтәантәи ашықәсқәа рзы аицлабрақәа рҟынтә амедалқәа рыда ихнымҳәыцт. Аспортсменцәа апандемиагьы рҧырхагамхеит, избанзар дара еиҧҟьарада рҽазыҟарҵоит, аицлабрақәа рахь рҽазыҟаҵаны ицеит.
Бежан Ҷиҷинаӡе иҳәамҭала, аспортсмен иахәҭоу аҧҟарақәа наигӡалар, игәахәтәы анагӡаразы ихы дамеигӡакәа аус иур, хымҧада ақәҿиара иоуеит.
„Аспорт ахатә ҧҟарақәа амоуп, урҭ еилаугар, ухықәкы узынагӡом. Абри аус аҿы адисциплина ауп ихадоу. Зегьы рыла уеиҿказаароуп - аҽазыҟаҵара аангьы адәахьгьы“, - иҳәеит азыҟаҵаҩ хада.
Иара ирхыргахьоу ауадаҩрақәа игәалаиршәеит, Наҭаиа, аспортсмен ӡҕаб лаҳасабала, абри зегьы ҷыдала илцәыуадаҩын. Наҭиа лыкәша-мыкәша иҟоу ауаа реиҳара аштанга аҧҳәыс илусым, даҽа хырхарҭак ала лхы лҧышәароуп ҳәа ирыҧхьаӡон.
„Наҭиа имаҷымкәа ауадаҩрақәа дырхысит. Амҩан илҧылозгьы еснагь иларҳәон, Наҭиа абри аспорт баҭәаҳшьом, иалабхузеи ҳәа. Сара еснагь иласҳәон, абри аус аҿы бманшәалахоит ҳәа. Избанзар лара лхаҭа ари аспорт алылхит, ибҭаху ибҭахыму абри аспорт балалароуп ҳәа аӡәгьы илеимҳәеит. Лара лхала дааины, аҽазыҟаҵара далагеит. Саргьы акыр слыцхраан, адунеи ачемпионс дҟалеит“, - иҳаиҳәеит Бежан Ҷиҷинаӡе.
Риҟетәи ашкол аштангистцәа рықәҿиарақәа егьырҭ аҿарацәагьы гәызҭаҵагас ирзыҟалеит, аспорт абри ахкы ашҟа есышықәса азҿлымҳара азҳауеит. Уажәазы аспортшкол иҭоуп 40ҩык аҵаҩцәа. Риҟе мацара акәымкәа, егьырҭ ақыҭақәеи ақалақьқәеи рҟынтәгьы абрахь иааны рҽазыҟарҵоит. Азыҟаҵаҩ ишиҳәаз ала, апандемиа амшала агәыҧқәа еиҟәыршеит, есымша 3-4 етапла рҽазыҟарҵоит. Азыҟаҵаҩ иажәақәа рыла, ҳаҧхьаҟа ашкол иаҳа идуу азал аҭаххоит.
Адунеи ачемпион Наҭиа Гаделиа аштанга знапы азыркыр зҭаху ақьыҭаӡҕабцәа рзы дҿырҧшыгахеит. Наҭиа дналываргыланы, даҽа ӡҕабкгьы ашкол дҭалоит, аха адунеи ачемпион ишылҳәаз ала, хара имгакәа иаҳа ирацәаны аӡҕабцәа абри аус рҽазыркуеит.
17:31 / 05.02.2020
Аҳәса рспорт акәӡам ҳәа аҳәара иаҿын, сара маӡала азыҟаҵарашҟа сцон - амилаҭтә аизга иалоу Хобитәи аӡҕаб
Аспорт
19 шықәсанӡа зхыҵуа Қырҭтәыла аҳәса реизга Европа ачемпионат азы аҽазыҟаҵара иаҿуп,
10:02 / 04.11.2019
Абашатәи аӡиудоистӡҕаб Европа ачемпионс дҟалеит
Аспорт
Урыстәылатәи ақалақьт Ижевск имҩаҧысуаз 23 шықәсанӡа зхыҵуа рыбжьара аӡиудо
10:34 / 29.10.2019
Жәыргьыҭтәи aштaнгист Европa aчемпионaт aҿы aџьaзтә медaл иоуит
Аспорт
Румынтәылa имҩaҧысуaз 23 шықәсaнӡa зхыҵуa aҿaр рыгәҭa Европa aчемпионaт
Архив Аспорт
Акоронавирус
Апопулиaртә
Алаҵақәа рыҟаҵара арбага лаҟәхеит - атәылауаарҭакҧхықәрада акәу, мамзаргьы, аҳәынҭқарратәполитика аҧсыҽра акәу
Асоветтә репрессиақәа
Ажәaбжь ҿыцқәa
11:02 / 23 Нaнҳәa
Иракли Ҕарибашвили Ҟрымтәи аплатформа алахәылацәа рҿаҧхьа дықәгылеит
Қырҭтәыла аҧыза-министр Иракли Ҕарибашвили,
11:15 / 12 Нaнҳәa
Аусбарҭабжьаратә координациатә хеилак аӡбара ала, хымчыбжь аҿҳәарала аҧкрақәак шьақәгылазаауеит
Қырҭтәылагьы, адунеи аҿгьы аепидемиологиатә
12:48 / 08 Жьҭaaрa
USAID-Қырҭтәыла Аҧсны иарҭеит акоронавирус аҽыхьчаратә тестқәеи адиагностикатә хархәагақәеи
USAID/Қырҭтәыла Аҧсны иҟоу ахәышәтәырҭақәеи
12:44 / 08 Жьҭaaрa
Чхороҵҟутәи арҵаҩы амилаҭтә ҳамҭа лоуит
2020 шықәсазы арҵаҩы имилаҭтә ҳамҭа лоуит
Амультимедиa
„Чеми морду“ - зықәрахь инеихьоу ауааҧсыра рзы арегион аҿы иаадыртыз раҧхьатәи ацентр аус ишауа [афото]
Ахәмарраҿы зегьы раасҭа сманшәалоуп, еснагь аиааира згоит, -
Ашколахь асабрадала - Ашколтә уадақәа рҿы аҵара еиҭалагеит [афото]
Апандемиа амшала анахарала имҩаҧысуаз аҵаратә процесс иахьа,
Аҭынчраҿ амузыка абжьы ахьуаҳауа „Афольклор аҩны“ [афото]
Знык адамхаргьы, Жәыргьыҭ Ҭамар
Авакцинациа автобус аҿы [афото]
Жәыргьыҭтәи амуниципалитет ақыҭақәеи ақалақьқәеи ирықәынхо
„Ишәарҭамзаап“ – Авакцинациа ақыҭатә амбулаториаҿы [афото]
74 шықәса зхыҵуа Заур Џьиқиа арасаҭраҿы дызҿыз аусқәа аамҭала
Акультурa
Аинтерес аҵаҵаны акарантин мҩаҧызго жәыргьыҭтәи амузыкант [афото]
Covid-19 аҿагылара инамаданы имҩаҧгаз адунеитә концерт аҿы еицциз ақырҭуа аиаҳәшьцәа ашәа рҳәеит [авидео]
Аҩычагаҿы иаарҧшу ашәануатә бзиабара аҭоурых [афото]
Аспорт
Наҭиа Гаделиа - Адунеи ачемпионс дҟалеит [афото]
Аҳәса рспорт акәӡам ҳәа аҳәара иаҿын, сара маӡала азыҟаҵарашҟа сцон - амилаҭтә аизга иалоу Хобитәи аӡҕаб
Европаҿы аҧхьахәқәа згаз жәыргьыҭтәи аӡҕабцәа [афото]
Абашатәи аӡиудоистӡҕаб Европа ачемпионс дҟалеит
Жәыргьыҭтәи aштaнгист Европa aчемпионaт aҿы aџьaзтә медaл иоуит
Хобтәи aқәҧaҩ aдунеи чемпионс дҟaлеит
Аилыркaaрa
Алаҵақәа рыҟаҵара арбага лаҟәхеит - атәылауаарҭакҧхықәрада акәу, мамзаргьы, аҳәынҭқарратәполитика аҧсыҽра акәу
Иааиуа амшқәа рзы иаҳа ирацәаны ахәыҷқәа ашәыхәтәырҭа рҭаххар ҟалап, уи еиҧш ашәарҭара иҟоуп - Иуане Чхаиӡе